শ্রেষ্ঠ পরিচালক বিভাগে কান চলচ্চিত্র উৎসব পুরস্কার
শ্রেষ্ঠ পরিচালক পুরস্কার (ফরাসি: Prix de la mise en scène) ১৯৪৬ সালে থেকে প্রদত্ত কান চলচ্চিত্র উৎসবের একটি বার্ষিক পুরস্কার। এটি চলচ্চিত্র পরিচালনায় সেরা অবদানের জন্য প্রদান করা হয়। আন্তর্জাতিক জুরিবৃন্দ চলচ্চিত্রের প্রতিযোগিতা পর্বের চলচ্চিত্র থেকে বিজয়ী পরিচালক নির্বাচন করেন। ১৯৪৬ সালে আয়োজিত প্রথম কান চলচ্চিত্র উৎসবে দ্য ব্যাটল অব দ্য রেলস চলচ্চিত্রের জন্য প্রথমবার এই পুরস্কার লাভ করেন র‍্যনে ক্লেমঁ। জোয়েল কোয়েন এই বিভাগে সর্বাধিক তিনবার পুরস্কার অর্জন করেন। পার্ক চান-উক এই বিভাগের সাম্প্রতিক বিজয়ী, যিনি ২০২২ সালে আয়োজিত ৭৫তম কান চলচ্চিত্র উৎসবে ডিসিশন টু লিভ চলচ্চিত্রের জন্য এই বিভাগে পুরস্কার অর্জন করেন।